**ploaie anapoda**

*Ursu Marian Florentin*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ziua căzuse pieziș

de pe partea ta

a patului

cu un colț mai sus

și cu unul mai efemer

zgomotele de afară

se auzeau neastâmpărate

ca niște pași cadențați

zgâriind pe perete

ploaia picura anapoda

din jos în susul

odăilor

atemporal suprapuse

peste noi

spre acoperișuri de metal

spre norii de sticlă

eu priveam de jos în sus

nemărginirea picioarelor

tale pe cerul

de cretă

tu mă tăceai nesfârșit

în inversul acelor

de ceasornic